Ekkert lát er á vinsældum gervitrjáa á meðal landsmanna en þeim fækkar sem setja upp lifandi jólatré . Nær fimmti hver landsmaður hyggst ekki ætla að setja upp jólatré í ár en fjöldi jólatrjáalausra hefur nær tvöfaldast frá því að mælingar MMR á jólahaldi landsmanna hófust árið 2010 . Alls kváðust 56% landsmanna ætla að setja upp gervitré yfir hátíðarnar en hlutfall þeirra hefur aukist um 6 prósentustig frá upphafi mælinga . Hlutfall þeirra sem kváðust ætla að setja upp lifandi tré hefur minnkað um 15 prósentustig frá desember 2010 og mældist nú 27% . Sem áður segir hefur hlutfall þeirra sem hyggjast ekki setja upp jólatré aukist yfir síðasta áratug en 17% segjast ekki ætla að setja upp tré þetta árið , samanborið við 9% í könnun ársins 2010 . Samtals tóku 98,3% afstöðu til spurningarinnar . Munur eftir lýðfræðihópumÞegar litið er til bakgrunns svarenda má sjá að konur ( 60% ) reyndust líklegri en karlar ( 52% ) til að segjast ætla að vera með gervitré á sínum heimilum um jólin . Karlar ( 20% ) reyndust hins vegar líklegri til að segjast ekki ætla að vera með jólatré heldur en konur ( 13% ) . Hlutfall þeirra sem kváðust ætla að vera með lifandi tré minnkaði með auknum aldri en 31% svarenda á aldrinum 18 - 29 ára kváðust munu verða með lifandi tré á sínum heimilum , samanborið við 25% þeirra 68 ára og eldri . Hlutfall þeirra sem kváðust ekki ætla að setja upp jólatré í ár jókst hins vegar með auknum aldri , frá 14% svarenda í yngsta aldurshópi ( 18 - 29 ára ) til 22% svarenda í þeim elsta ( 68 ára og eldri ) . Þá reyndust landsbyggðarbúar ( 58% ) líklegri til að segjast ætla að vera með gervitré á sínum heimilum heldur en svarendur af höfuðborgarsvæðinu ( 55% ) . Íbúar höfuðborgarsvæðisins ( 18% ) reyndust hins vegar líklegri en þau af landsbyggðinni ( 15% ) til að segjast ekki ætla að vera með jólatré í ár . Ef litið er til stjórnmálaskoðana má sjá að stuðningsfólk Viðreisnar ( 41% ) , Samfylkingar ( 38% ) og Vinstri-grænna ( 36% ) reyndust líklegust til að segjast munu hafa lifandi jólatré í ár en stuðningsfólk Framsóknarflokks ( 65% ) og Miðflokks ( 59% ) reyndust líklegust til að segjast ætla að notast við gervitré . Þá reyndist stuðningsfólk Pírata ( 26% ) líklegast til að segjast ekki ætla að hafa jólatré á heimilum sínum í ár . Upplýsingar um framkvæmd : Úrtak : Einstaklingar 18 ára og eldri valdir handahófskennt úr hópi álitsgjafa MMRKönnunaraðferð : Spurningavagn MMRSvarfjöldi : 1.014 einstaklingar á aldrinum 18 ára og eldriDagsetning framkvæmdar : 13. - 19. desember 2019 Almennt um birtar niðurstöður kannana MMR MMR birtir reglulega niðurstöður úr könnunum sem unnar hafa verið meðal almennings um málefni líðandi stundar .